
	SPRENDIMAS

DĖL ATLEIDIMO NUO VALSTYBINĖS ŽEMĖS NUOMOS MOKESČIŲ 

	(Nuo 2010-04-01 aktuali redakcija su pakeitimais)

	



Vadovaudamasi Lietuvos Respublikos Vyriausybės 2002 m. lapkričio 19 d. nutarimo Nr. 1798 ,,Dėl nuomos mokesčio už valstybinę žemę ir valstybinio vidaus vandens fondo vandens telkinius” 1.9 punktu, Ukmergės rajono savivaldybės taryba   n u s p r e n d ž i a:


1. Atleisti nuo valstybinės žemės nuomos mokesčių:


1.1. savivaldybės biudžetines įstaigas už jų reikmėms ir kapinėms naudojamą žemę,


1.2. už kaimų ir miestelių bendruomenių, religinių bendruomenių, bažnytinių komitetų veiklai naudojamą valstybinę žemę;

1.3. juridinius asmenis už Ukmergės rajono savivaldybės tarybos (valdybos) jiems panaudai suteiktoms patalpoms priskirtą žemę;

1.4. vandens tiekimo paslaugas gyventojams teikiančias įmones už miesto ir gyvenviečių vandenvietėms, vandens bokštams, nuotekų valymo įrenginiams ir nuotekų siurblinėms eksploatuoti naudojamą žemę;

1.5. daugiabučių (3 ir daugiau butų) namų ir mišraus tipo pastatų gyventojus už namui eksploatuoti reikalingą žemės sklypo dalį, priskirtą jų gyvenamosioms patalpoms ir tos gyvenamosios patalpos priklausiniams;

3. Atskiru Ukmergės rajono savivaldybės tarybos sprendimu nuo žemės ir žemės nuomos mokesčių gali būti atleidžiami fiziniai ir juridiniai asmenys, pateikę argumentuotus prašymus.
4. Garažų statybos ir eksploatavimo bendrijoms, savo lėšomis įregistravusioms Nekilnojamojo turto registre naudojamo žemės sklypo ilgalaikę nuomą, trejus metus, skaičiuojant nuo įregistravimo datos, taikyti lengvatinį žemės nuomos mokesčio tarifą – 0,1 proc.  žemės vertės.

 5. Namų valdų savininkams, savo lėšomis įsiregistravusiems namų valdos žemės nuosavybę Nekilnojamojo turto registre, įregistravimo metais taikyti lengvatinį žemės nuomos mokesčio tarifą – 0,1 proc. žemės vertės.

Savivaldybės meras



